Светлик

Втори он-лайн семинар по валдорфска педагогика
2023-02-08 22:00 - 2023-02-27 23:30 (Europe/Helsinki)
Скъпи съмишленици, започва вторият он-лайн семинар с Шейда Айсъл, организиран от Сдружение “ Приятели на валдорфската педагогика“. Шейда Айсъл е педагог с дългогодишна практика във валдорфска детска градина в Германия и лектор на международни семинари. Има опит като консултант на родители и в работата с деца със специални потребности.

Г-жа Айсъл е член на немската педагогическа секция и ръководител на международен проект за България. Работи със Сдружение “ Приятели на валдорфската педагогика“ от 2004 г. насам. Изнесла е десетки семинари тук и е ментор на първата валдорфска детска градина „Златно зрънце“.

Семинарът е подготвен и разработен на основата на въпроси, зададени от родители и учители, взели участие в предишния курс (февруари-март 2022). Подходящ е за хора, които вече имат познания по валдорфска педагогика и биха искали да задълбочат интереса си към същността на възгледите и принципите, изграждащи образователния процес.

* Как един дълбоко хуманен светоглед би могъл да подкрепя възпитателя (родител или учител) в процеса на самовъзпитание и себеизграждане?

* До каква степен е важно това вътрешно себеразвитие на възрастния за настоящето и бъдещето на детето?

* Поглед върху някои кризисни ситуации и периоди в израстването на детето.

* Един различен начин за разглеждане на четирите темперамента.

* Аспекти на сетивността и нейното основополагащо значение за пробуждащото се съзнание.

* Преходът от детска градина към училище.

* Промяна на нездравите навици.

Това са някои от водещите теми на предстоящото обучение.

Организатор: сдружение „Приятели на валдорфската педагогика“

Форма на обучение: дистанционна (уебинар),

40 учебни часа.

Начало: от 08. 02 2023г. (сряда)

Продължителност: пет седмици.

Всяка сряда, четвъртък и петък от 20.00 ч. до 21.30ч.

Всяка събота от 14.00 до 15.30ч.

Общо: 20 дена по 2 лекции.

Записи от лекциите ще бъдат достъпни за курсистите по време на семинара и в продължение на месец след края му.

Лектор: Шейда Айсъл (Германия)

Преводът на български е осигурен от опитен преводач, добре запознат с тематиката.

Такса: 280 лв.

Как да се включа: Изпратете ни заявление за участие в свободна форма с кратко представяне и мотивация на адрес: waldorf.bg@gmail.com

При допълнителни въпроси потърсете ни на телефони:

+359 878 61 11 57 – Величка Йорданова

+359 878 69 49 48 – Аделина Сиракова – след 15.00 ч.

Краен срок за подаване на заявленията за участие: 12. 01. 2023г.
